Účastník ZPC	
Meno, priezvisko, titul:	Darina De Jaegher, Mgr. 
Denisa Ďuranová, PhDr.	
Úsek 	Štátny pedagogický ústav - úsek riaditeľa, oddelenie pre cudzie jazyky	
	
Zahraničná pracovná cesta	
Miesto konania – štát, mesto:	Belgicko, Brusel  	
Organizátor:	Európska komisia, Generálne riaditeľstvo pre vzdelávanie a kultúru	
Termín:	20. – 21. 04. 2015	
Účel:	Prvé zasadnutie expertnej skupiny pre multilingvizmus 	
Rokovací jazyk:	Anglický, francúzsky, nemecký jazyk 	
	
Rámcový program
20. 04. 2015 - cesta Bratislava - Brusel
                     - zasadnutie expertnej skupiny   
21. 04. 2015 - cesta Brusel - Bratislava 	
	
Stručný priebeh	
Expertná skupina pre multilingvizmus nadväzuje na prácu Poradného výboru EK Európsky indikátor jazykovej kompetencie, ktorý spolupracoval s EK pri implementácii prvého európskeho prieskumu jazykových kompetencií. Expertná skupina zároveň vychádza z práce tematickej pracovnej skupiny EK Jazyky vo vzdelávaní a odbornej príprave, ktorá bola aktívna v rokoch 2012 – 2014. SR bola v Poradnom výbore a uvedenej tematickej pracovnej skupine zastúpená ŠPÚ. 

Zasadnutia expertnej skupiny pre multilingvizmus sa zúčastnili zástupcovia Európskej komisie, Rady Európy, Cambridge English Language Assessment, Eurostat, Eurydice a experti z oblasti jazykovej politiky jednotlivých členských krajín EÚ. Hlavným cieľom zasadnutia bolo napĺňanie záverov Rady EÚ o viacjazyčnosti a rozvoji jazykových kompetencií a nadviazanie spolupráce s členskými štátmi EÚ pri implementácii záverov Rady.  

Program zasadnutia:
1.	Predstavenie agendy a členov expertnej skupiny (EK)
2.	Mandát expertnej skupiny pre multilingvizmus (EK)
3.	Správa o prebiehajúcich štúdiách a projektoch (EK)
4.	Správa o národných testoch z cudzích jazykov v krajinách EÚ (Eurydice)
5.	Komparatívna štúdia testov z cudzích jazykov v Európe (Cambridge English Language Assessment)
6.	Zber dát týkajúcich sa jazykového vzdelávania (Eurostat)
	
Odporúčania a závery	
Jednotlivé členské štáty EÚ sa v záveroch o viacjazyčnosti a rozvoji jazykových kompetencií, ktoré boli prijaté Radou EÚ v máji 2014, dohodli na zlepšení opatrení na podporu viacjazyčnosti, zvyšovania kvality a efektivity jazykového vzdelávania a na vypracovaní opatrení na posudzovanie jazykových kompetencií žiakov stredných škôl. Rada zároveň vyzvala Európsku komisiu, „aby preskúmala uskutočniteľnosť posudzovania jazykových kompetencií v členských štátoch, vrátane využitia národných údajov tam, kde sú k dispozícii, s podporou skupiny zloženej z odborníkov členských štátov a v spolupráci so stálou skupinou pre indikátory a ukazovatele" (C 183/26, 2014). 

Na európskej úrovni je plánované:
-	Pripraviť inventár existujúcich národných testov jazykových kompetencií (ISCED 2 a ISCED 3) – Eurydice
-	Vypracovať štúdiu porovnateľnosti národných testov jazykových kompetencií – Cambridge English Language Assessment
-	Zlepšiť porovnateľnosť prostredníctvom zberu dát UNESCO-OECD-Eurostat
-	Spolupracovať s členskými štátmi EÚ pri príprave uvedených dokumentov prostredníctvom expertnej skupiny pre multilingvizmus

Zastúpenie v expertnej skupine pre multilingvizmus vyplýva z členstva SR v EÚ. Expertná skupina je vytvorená na základe právnych dokumentov EÚ, ktoré sú platné a záväzné pre jednotlivé členské štáty, resp. na základe rozhodnutia Európskej komisie v spolupráci s členskými štátmi, ktoré spoločne s ňou realizujú tvorbu a rozvoj vzdelávacej politiky a plnenie dohodnutých strategických cieľov spolupráce vo vzdelávaní. 

Odporúčame pokračovať v napĺňaní cieľov európskej jazykovej politiky a  spolupracovať na tvorbe dokumentov, ktoré by mali byť pripravené v rámci expertnej skupiny pre multilingvizmus.
	
Očakávaný prínos	
Spolupráca s Európskou komisiou a jednotlivými členskými štátmi EÚ v rámci expertnej skupiny pre multilingvizmus prispieva k napĺňaniu cieľov Nového strategického rámca pre európsku spoluprácu vo vzdelávaní a odbornej príprave („ET 2020“) a záverov Rady EÚ, na ktorých sa dohodli jednotlivé členské štáty EÚ. Slovenská republika má zároveň možnosť spätnej väzby a expertízy testov jazykových kompetencií v prepojení na referenčné úrovne Spoločného európskeho referenčného rámca pre jazyky.
	
Prehľad prinesenej dokumentácie a miesto jej uloženia	
 	Spôsob zverejnenia výsledkov ZPC, prenos získaných informácií	Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva. 		Súhlasím so zverejnením správy na internete.	Správu vypracoval: PhDr. Denisa Ďuranová 	Dátum: 11. 05. 2015	Správu schválil: Mgr. Petra Fridrichová, PhD., riaditeľka ŠPÚ